
Republika Hrvatska
Općinski sud u Osijeku
Europske avenije 7
31000   OSIJEK 



U   I M E    R E P U B L I K E    H R V A T S K E

R J E Š E N J E



Općinski sud u Osijeku po sucu Dalmoslavi Grgić, kao sucu pojedincu, u pravnoj stvari predlagatelja – dužnika Dušana Balaševića s prebivalištem u Osijeku, Crkvena 57, a boravištem u Osijeku, Kuhačeva 8 a, OIB: 83809255800, radi stečaja potrošača, izvan ročišta, dana 25. veljače 2019. godine, 
                                            


r i j e š i o    j e



O d b a c u j e    s e     prijedlog potrošača Dušana Balaševića za otvaranje stečaja potrošača kao nedopušten.                        


Obrazloženje



Predlagatelj je ovom sudu podnio dana 5. veljače 2019. godine prijedlog za otvaranje postupka stečaja potrošača. Uz prijedlog prilaže potvrdu FINE da nije uspio pokušaj sklapanja izvansudskog sporazuma u izvansudskom postupku nad potrošačem od 10. prosinca 2018. godine. Uz prijedlog je priložio plan ispunjenja obveza od 22. listopada 2018. godine i popis imovine i obveza.

Plan ispunjenja obveza predlagatelja ne sadrži postotak umanjenja obveza već predlagatelj predlaže umanjenje obveza od 100% prema svim vjerovnicima što zapravo predstavlja prijedlog za oprost dugova, a ne plan ispunjenja obveze. Plan ispunjenja obveza predlagatelja nema zakonom propisani sadržaj, shodno odredbi članka 17 stavak 1 Zakona o stečaju potrošača (Narodne Novine 100/15…) i stoga je isti odbačen shodno navedenoj odredbi kao i odredbi članka 44 stavak 1 ZSP.

Slijedom navedenog odlučeno je kao u izreci rješenja. 


U Osijeku, 25. veljače 2019. godine 



							Sudac

							Dalmoslava Grgić,v.r.



POUKA O PRAVNOM LIJEKU:

Protiv ovog rješenja nezadovoljna stranka ima pravo žalbe u roku 15 dana od dana primitka istog. Žalba se podnosi u tri istovjetna pisana primjerka, putem ovog suda, nadležnom županijskom sudu.


Dostaviti:

predlagatelju – potrošaču putem e-glasne ploče 
i na adresu



Za točnost otpravka-ovlašteni službenik
								Ranka Đukić
